SPRÁVA KOMISIE EURÓPSKEMU PARLAMENTU A RADE o výdavkoch z EPZF Systém včasného varovania č. 7-8/2014 /* COM/2014/0546 final */





OBSAH 1........... Úvod............................................................................................................................. 3 2........... Príjmy pripísané EPZF.................................................................................................. 3 3........... Pripomienky k predbežnému plneniu rozpočtu EPZF na rok 2014.............................. 4 4........... Plnenie rozpočtu na strane príjmov pripísaných EPZF................................................. 6 5........... Záver............................................................................................................................. 6 Príloha 1: || Predbežné čerpanie rozpočtových prostriedkov EPZF k 30. 6. 2014 1. Úvod V prílohe 1 sa uvádza skutočná úroveň plnenia rozpočtu v období od 16. októbra 2013 do 30. júna 2014 v porovnaní s predpokladaným profilom výdavkov podľa ukazovateľa, ktorý je určený na základe ustanovení článku 28 nariadenia Rady (EÚ) č. 1306/2013 o financovaní, riadení a monitorovaní spoločnej poľnohospodárskej politiky[1]. 2. Príjmy pripísané EPZF Na základe ustanovení článku 43 nariadenia (EÚ) č. 1306/2013 sa príjmy pochádzajúce z finančných opráv podľa účtovníctva a rozhodnutí o overení súladu, ako aj z nezrovnalostí a z odvodov za mlieko, označujú ako príjmy pripísané na financovanie výdavkov EPZF. Podľa týchto ustanovení možno pripísané príjmy využívať na financovanie výdavkov EPZF. Ak sa časť týchto príjmov v príslušnom rozpočtovom roku nevyužije, automaticky sa prenesie do nasledujúceho rozpočtového roku[2]. V rozpočte EPZF na rok 2014 sú zahrnuté najnovšie odhady Komisie v súvislosti s potrebami financovania očakávaných výdavkov na trhové opatrenia a priamu pomoc, odhady pripísaných príjmov, ktoré sa mali podľa očakávania zinkasovať v príslušnom rozpočtovom roku, ako aj prenesený zostatok pripísaných príjmov, ktoré zostali k dispozícii z predchádzajúceho rozpočtového roku. Komisia vo svojom návrhu výšky rozpočtových prostriedkov EPZF na rok 2014 zohľadnila celkové očakávané pripísané príjmy a v prípade rozpočtu na rok 2014 požiadala o rozpočtové prostriedky vyrátané odpočítaním odhadovanej výšky pripísaných príjmov od odhadovaných potrieb. Rozpočtový orgán prijal rozpočet EPZF, pričom zohľadnil očakávané pripísané príjmy. V čase zostavovania rozpočtu na rok 2014 Komisia odhadovala dostupné pripísané príjmy na 1 464 miliónov EUR. Konkrétne: – pripísané príjmy, ktorých vytvorenie sa očakáva počas rozpočtového roku 2014, sa odhadovali na 849 miliónov EUR, z opráv na základe overenia súladu sa očakávala suma 638 miliónov EUR a z nezrovnalostí suma 165 miliónov EUR, príjmy z odvodov za mlieko sa odhadovali na 46 miliónov EUR, – výška pripísaných príjmov, pri ktorých sa očakávalo, že sa prenesú z rozpočtového roku 2013 do roku 2014, sa odhadovala na 615 miliónov EUR. Komisia v rozpočte na rok 2014 vyčlenila tieto pôvodne odhadované príjmy vo výške 1 464 miliónov EUR na dva režimy. Konkrétne: – 464 miliónov EUR vyčlenila na prevádzkové prostriedky pre organizácie výrobcov v odvetví ovocia a zeleniny, a – 1 000 miliónov EUR na režim jednotnej platby. Rozpočtový orgán na tieto dva režimy nakoniec schválil rozpočtové prostriedky vo výške 285 miliónov EUR, resp. 30 083 miliónov EUR v súlade s návrhom Komisie. Súčet schválených rozpočtových prostriedkov a uvedených pripísaných príjmov zodpovedá celkovému odhadu dostupných rozpočtových prostriedkov vo výške 749 miliónov EUR na prevádzkové fondy pre organizácie výrobcov v odvetví ovocia a zeleniny a 31 083 miliónov EUR na režim jednotnej platby. V prílohe 1, ktorá obsahuje predbežné čerpanie rozpočtu v roku 2014 za obdobie do 30. júna 2014, sú schválené rozpočtové prostriedky na tieto dva režimy uvedené na úrovni článku ako rozpočtové prostriedky určené pre odvetvie ovocia a zeleniny vo výške 676,7 milióna EUR a na neviazanú priamu pomoc vo výške 38 252 miliónov EUR bez ohľadu na už spomenuté pripísané príjmy. Celkové plánované rozpočtové prostriedky na rok 2014 dosiahli po zahrnutí pripísaných príjmov do týchto odvetví 1 140,7 milióna EUR pre odvetvie ovocia a zeleniny a 39 252 miliónov EUR na neviazanú priamu pomoc. 3. Pripomienky k predbežnému plneniu rozpočtu EPZF na rok 2014 Predbežná úroveň plnenia rozpočtu za obdobie od 16. októbra 2013 do 30. júna 2014 sa uvádza v prílohe 1. Porovnáva sa s profilom výdavkov na základe ukazovateľa, ktorý bol určený na základe ustanovení článku 28 nariadenia Rady (EÚ) č. 1306/2013. V tejto časti sa uvádzajú stručné pripomienky k niektorým rozpočtovým článkom, ktoré vykazujú najväčšie rozdiely medzi skutočnou a očakávanou úrovňou plnenia rozpočtu na rok 2014. 3.1. Trhové opatrenia Čerpanie rozpočtových prostriedkov na intervencie na poľnohospodárskych trhoch bolo o 21,8 milióna EUR vyššie oproti schváleným rozpočtovým prostriedkom stanoveným na základe ukazovateľa k 31. júlu 2014. Tento rozdiel je celkovým výsledkom pôsobenia modelov čerpania najmä v odvetví ovocia a zeleniny, vo vinárstve a vo včelárstve. 3.1.1. Ovocie a zelenina (+134,3 milióna EUR v porovnaní so schválenými rozpočtovými prostriedkami) Pokiaľ ide o schválené rozpočtové prostriedky, túto úroveň plnenia spôsobili predovšetkým výdavky na prevádzkové fondy pre režim organizácií výrobcov, ktorý je financovaný tak zo schválených rozpočtových prostriedkov, ako aj z príjmov pripísaných tomuto režimu v rozpočte na rok 2014 (Poznámka: podrobnosti sa uvádzajú v bode 2). Táto úroveň plnenia je výsledkom uplatňovania ukazovateľa v období do 30. júna 2014 na schválené rozpočtové prostriedky, ktoré nezahŕňajú príjmy pripísané tomuto odvetviu. V poznámke pod čiarou * v tabuľke predbežného čerpania v prílohe 1 sa uvádza, aká by bola situácia, pokiaľ by sa ukazovateľ z 30. júna 2014 uplatnil na celkové rozpočtové prostriedky, ktoré majú byť podľa očakávania k dispozícii na financovanie tohto odvetvia. Ako sa uvádza v bode 2, celkové predpokladané finančné prostriedky, ktoré majú byť k dispozícii pre toto odvetvie, pozostávajú zo schválených rozpočtových prostriedkov vo výške 676,7 milióna EUR a z príjmov pripísaných tomuto odvetviu, ktoré sa odhadujú na 464 miliónov EUR. Keby sa teda tento ukazovateľ uplatnil na celkové finančné prostriedky vo výške 1 140,7 milióna EUR, ktoré majú byť podľa očakávania v tomto odvetví k dispozícii, došlo by k nedostatočnému čerpaniu prostriedkov vo výške -103,5 milióna EUR, ktorého hlavným výsledkom by bolo zrýchlenie tempa platieb na operačné fondy v režime pre organizácie výrobcov a spomalenie tempa platieb na režim podpory konzumácie ovocia na školách a na pomoc skupinám výrobcov na predbežné uznanie v porovnaní s ukazovateľom z 30. júna 2014. V tejto chvíli sa táto situácia stále považuje iba za dočasnú. 3.1.2. Produkty vinohradnícko-vinárskeho odvetvia (-98,2 milióna EUR) Toto nedostatočné čerpanie je spôsobené pomalším tempom platieb uskutočňovaných členskými štátmi v porovnaní s profilom výdavkov ukazovateľa stanoveného pre vnútroštátne vinárske programy. V tejto chvíli sa táto situácia považuje iba za dočasnú, keďže odhad výdavkov členských štátov na tento článok vykazuje zrýchlené tempo v nadchádzajúcich mesiacoch. 3.1.3. Bravčové mäso, vajcia a hydina, včelárstvo a iné živočíšne produkty (+19,4 milióna EUR) Toto nadmerné čerpanie je spôsobené rýchlejším tempom platieb uskutočňovaných členskými štátmi v porovnaní s profilom výdavkov ukazovateľa stanoveného pre osobitnú podporu vzťahujúcu sa na včelárstvo. Výška rozpočtových prostriedkov je v súlade s národnými programami. V tejto chvíli Komisia očakáva úplné vyčerpanie predpokladaného rozpočtu pre toto odvetvie. 3.2. Priama pomoc Čerpanie rozpočtových prostriedkov na priamu pomoc bolo v porovnaní s úrovňou ukazovateľa k 30. júnu 2014 vyššie o 709,6 milióna EUR. 3.2.1. Neviazaná priama pomoc (+781,3 milióna EUR v porovnaní so schválenými pridelenými prostriedkami) Pokiaľ ide o schválené rozpočtové prostriedky, túto úroveň plnenia spôsobili predovšetkým výdavky na režim jednotnej platby, ktorý je financovaný tak zo schválených rozpočtových prostriedkov, ako aj z príjmov pripísaných tomuto režimu v rozpočte na rok 2014 (Poznámka: podrobnosti sa uvádzajú v bode 2). Táto úroveň plnenia je výsledkom uplatňovania ukazovateľa v období do 30. júna 2014 na schválené rozpočtové prostriedky, ktoré nezahŕňajú príjmy pripísané tomuto odvetviu. V poznámke pod čiarou * v tabuľke predbežného čerpania v prílohe 1 sa uvádza, aká by bola situácia, pokiaľ by sa ukazovateľ z 30. júna 2014 uplatnil na celkové rozpočtové prostriedky, ktoré majú byť podľa očakávania k dispozícii na financovanie neviazanej priamej pomoci. Ako sa uvádza v bode 2, celkové predpokladané finančné prostriedky, ktoré majú byť k dispozícii na financovanie neviazanej priamej pomoci, pozostávajú zo schválených rozpočtových prostriedkov vo výške 38 252 miliónov EUR a z príjmov pripísaných na neviazanú priamu pomoc, ktoré sa odhadujú na 1 000 miliónov EUR. Pokiaľ by sa ukazovateľ uplatnil na celkové financovanie vo výške 39 252 miliónov EUR, ktoré malo byť podľa predpokladu k dispozícii na financovanie neviazanej priamej pomoci, potom by sa zistené prečerpanie zmenilo na nedostatočné čerpanie vo výške -214,8 milióna EUR. V súčasnosti však členské štáty už zaplatili 99,1 % odhadovanej neviazanej priamej pomoci na rok 2014. Komisia v tejto chvíli očakáva, že dostupné rozpočtové prostriedky a pripísané príjmy by mali byť dostatočné na krytie potrieb financovania v rámci tohto článku. 3.2.2. Iná priama pomoc (-71,4 milióna EUR) Toto nedostatočné plnenie schválených rozpočtových prostriedkov na iné druhy priamej pomoci v porovnaní s profilom výdavkov ukazovateľa stanoveného k 30. júnu 2014 je výsledkom pomalšieho tempa platieb v prípade niektorých režimov v tomto odvetví, najmä v prípade osobitnej viazanej podpory podľa článku 68. V tejto chvíli sa táto situácia považuje za dočasnú. Komisia však pozorne sleduje vývoj modelov čerpania v prípade týchto režimov. 3.3. Audit poľnohospodárskych výdavkov (+11,3 milióna EUR) Okrem priamych platieb na monitorovacie a preventívne opatrenia vo výške 6,8 milióna EUR boli v rozpočte na rok 2014 zahrnuté odhady vo výške 53,4 milióna EUR na platby týkajúce sa urovnávania sporov. Pri stanovovaní profilu výdavkov na urovnávanie sporov sa predpokladalo, že členské štáty budú tieto sumy platiť v období od januára do októbra 2014 každý mesiac rovnomerne. Od 30. júna 2014 však členské štáty zvýšili tempo týchto platieb, v dôsledku čoho došlo k nadmernému čerpaniu v porovnaní s úrovňou ukazovateľa pre túto kapitolu rozpočtu na rok 2014. V tejto chvíli sa očakáva úplné vyčerpanie predpokladaného rozpočtu. 4. Plnenie rozpočtu na strane príjmov pripísaných EPZF Z tabuľky v prílohe 1 vyplýva, že pripísané príjmy vo výške 905,4 milióna EUR boli zinkasované k 31. júnu 2014. Konkrétne: – príjmy z opráv podľa účtovníctva a rozhodnutí o overení súladu predstavovali 725,8 milióna EUR, pričom do konca rozpočtového roka sa očakávajú ďalšie sumy, – príjmy z nezrovnalostí predstavovali 132,4 milióna EUR, pričom do konca rozpočtového roka sa takisto očakávajú ďalšie sumy a – do tejto chvíle bola zinkasovaná väčšina príjmov z odvodov za mlieko, t. j. približne 47,2 milióna EUR. A napokon suma pripísaných príjmov, ktoré sa nakoniec preniesli z roku 2013 do roku 2014, dosiahla 710,2 milióna EUR. Táto suma je podstatne vyššia ako pôvodne odhadovaná suma vo výške 615 mil. EUR a bola plne využitá na uhrádzanie platieb tak, ako sa predpokladalo v rozpočte na rok 2014. Preto výška pripísaných príjmov dostupných na financovanie výdavkov EPZF k 30. júnu 2014 predstavuje 1 615,6 milióna EUR, pričom sa očakáva, že ku koncu rozpočtového roku sa ešte zvýši o novo zinkasované pripísané príjmy. 5. Záver Z predbežného čerpania rozpočtových prostriedkov EPZF na rok 2014 za obdobie do 30. júna 2014 vyplýva, že mesačné úhrady prostriedkov členským štátom prekročili profil výdavkov na plnenie rozpočtu založený na ukazovateli približne o 740,1 milióna EUR. Pripísané príjmy vo výške 1 615,6 milióna EUR sú už k dispozícii a v roku 2014 sa očakáva zinkasovanie ďalších súm. Komisia sa v tejto chvíli domnieva, že pripísané príjmy, ktoré budú k dispozícii koncom roka, postačia na financovanie operačných fondov pre organizácie výrobcov, ako aj režimu jednotnej platby. Okrem toho sa v závislosti od prípadnej dostupnosti rozpočtových prostriedkov na konci rozpočtového roka 2014 predpokladá, že Komisia uskutoční prevod nevyužitých rozpočtových prostriedkov na rok 2015 a členské štáty by ich mali následne uhradiť poľnohospodárom, ktorí v rozpočtovom roku 2015 budú podliehať finančnej disciplíne. [1] Ú. v. EÚ L 347, 20.12.2013, s. 549. [2] Článkom 14 nariadenia Európskeho parlamentu a Rady (EÚ, EURATOM) č. 966/2012 o rozpočtových pravidlách, ktoré sa vzťahujú na všeobecný rozpočet Únie, sa stanovuje, že interné pripísané príjmy sa prenášajú iba na jeden rok. Preto sa v záujme riadneho rozpočtového hospodárenia tieto pripísané príjmy spravidla vo všeobecnosti využívajú skôr ako ostatné schválené rozpočtové prostriedky z príslušného rozpočtového článku.